《和刘驾博士赠庄严律禅师》
唐代·李洞

人言紫绶有光辉，不二心观似草衣。尘劫自营还自坏，

禅门无住亦无归。松根穴蚁通山远，塔顶巢禽见海微。

每话南游偏起念，五峰波上入船扉。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。